Държавен вестник, бр. 20, 2021 г., стр. 129

БРОЙ  20	
Д Ъ Р Ж А В Е Н  В Е С Т Н И К 	
СТР.  129  
Буфер за оперативни разходи означава буфер, който се използва за плащане на всеки 
недостиг по точки (а) – (д) в края на всяко тримесечие, в такъв ред. Остатъкът от Буфера за 
оперативните разходи ще бъде кредитиран пропорционално на приноса на Вносителите в 
Специалния регистър след 31 декември 2037 г. 
 
Плащания, свързани с Искания 
Плащанията, свързани с Исканията по Споразумението за гаранция, се третират като парични 
потоци, получени по съответната операция на Фонда, с изключение на операциите в 
нефинансирана форма, за които тези постъпления се разпределят за плащането на исканията, 
направени по тези операции в нефинансирана форма (включително плащането на всякакви 
такси или разходи, свързани с тях). 
 
Грешни изчисления  
Ако ЕИБ е допуснала грешки или неправилни определения (включително в резултат на неточна 
информация, предоставена от крайни бенефициери или други Трети страни) във връзка с 
изчисляването или разпределянето на суми по настоящото споразумение, страните се 
съгласяват, че ЕИБ, веднага щом узнае за такива грешки или неправилни определения, ще 
извършва отново такива изчисления или разпределения с цел коригиране на такива грешки 
или неточности и когато е необходимо, ще възстановява всички неправомерно изплатени или 
разпределени суми на който и да е от Вносителите.  
 
Разделите „Такси“ и „Последователност на разплащанията“ могат да бъдат обсъждани и 
преразглеждани в първото или следващите заседания на Комитета на Вносителите. 
 
11.  Изменения на Описанието на Фонда  
 
Описанието на Фонда може да бъде изменяно периодично, при условие че бъде одобрено от 
Комитета на Вносителите във Фонда в съответствие с правилата за гласуване, установени в 
член 5 (8) от Правилата на платформата. 
 
ЕИБ може по свое усмотрение да изменя разпоредбите на Описанието на този Фонд, 
доколкото тези изменения произтичат от промяната на правилата и политиките на ЕИБ и ЕИФ 
или от регламентите, приложими за дейностите на ЕИБ и ЕИФ, или от решенията на 
управителните органи на ЕИБ и ЕИФ („Задължителни изменения“). Ако един или повече 
Вносители възразят срещу въвеждането на Задължителните изменения, тези Вносители могат 
да започнат дискусии с ЕИБ относно Споразумението за принос, което са сключили с ЕИБ, ако 
Задължителните изменения: 
 
(i) Възпрепятстват Вносителя(ите) да продължи/ат участието си във Фонда в съответствие 
със законовите разпоредби, приложими към него; 
(ii) изискват от Вносителя(ите) да увеличи(ат) размера на своите вноски или 
(iii) значително да увеличи(ат) разходите си за по-нататъшно участие във Фонда.  
 
12.  Специални разпоредби 
 
По отношение на Фонда се прилагат следните промени в Правилата на платформата или 
допълнителни договорености: 
 
12.1 Вносители  
Във връзка с член 3.1 от Правилата на платформата всяка държава членка на Европейския 
съюз е допустим Вносител за целите на Гаранционния фонд. Освен това, институциите на 
Европейския съюз или институциите, създадени от държавите членки на Европейския съюз, 
също могат да правят вноски във Фонда.  
 
12.2 Управление  
Предвид изключителния характер на инструмента, ще се прилагат по-високи прагове за вземане 
на решения, отколкото съгласно стандартните Правила на платформата. Решенията за 
използване на гаранцията за отделни операции извън глобалните упълномощавания ще се